Seg tama n tira, asefru yebḍa ɣef 6 n tseddarin, yal yiwet tesɛa 8 n yefyar. Maca yal yiwet deg-sent yerna-as ssin n yefyar nniḍen id yekkan seg tseddart tamezwarut ( taseddart s wayes id yebda usefru) ( 8 + 2). Deg usefru, llant 5 n tseddarin i yesɛan yiwen n lebni ,nwala deg tazwara n usefru amedyaz yessaxdem ukuz n yefyar ( 4= 2+2). Lebniagi i d-yellan deg tazwara n usefru yecba lsas ackku ifyar-agi id yellan deg tazwara ttuɣalen-d deg yal taseddart, yal ssin yefyar tabaɛen asentel i d-yellan deg tseddart.